ਸੰਗਸਾਰ ਸੋਰਾਇਆ ਮਨੋਚੇਹਰੀ

ਸੰਗਸਾਰ ਸੋਰਾਇਆ ਮਨੋਚੇਹਰੀ (ਫ਼ਾਰਸੀ - .سنگسار ثريا م) ਇੱਕ 2008 ਦੀ ਅਮਰੀਕੀ ਫ਼ਾਰਸੀ ਭਾਸ਼ਾਈ ਡਰਾਮਾ ਫਿਲਮ ਹੈ ਜੋ ਫ਼ਰਾਂਸੀਸੀ ਪੱਤਰਕਾਰ ਫਰੇਦੂਨ ਸਾਹਿਬਜਮ ਦੀ 1990 ਦੀ ਕਿਤਾਬ La Femme Lapidée ਉੱਤੇ ਅਧਾਰਿਤ ਹੈ।

ਪਲਾਟ
ਸੋਰਾਇਆ ਈਰਾਨ ਦੇ ਇੱਕ ਪਿਛੜੇ ਜਿਹੇ ਪਿੰਡ ਵਿੱਚ ਰਹਿੰਦੀ ਹੈ। ਉਸਦੇ ਪਤੀ "ਬਸ਼ੀਰ" ਨਾਲ ਉਸਦਾ ਸਾਵਾਂ ਮਾਹੌਲ ਨਹੀਂ ਹੈ। ਉਸਦਾ ਪਤਾ ਜੇਲ ਵਿੱਚ ਗਾਰਡ ਦਾ ਕੰਮ ਕਰਦਾ ਹੈ। ਉਹ ਇੱਕ ਮੁਜ਼ਰਿਮ ਦੀ ਮਦਦ ਕਰਨ ਦਾ ਵਾਅਦਾ ਕਰਦਾ ਹੈ ਬਸ਼ਰਤੇ ਉਹ ਆਪਣੀ 14 ਸਾਲ ਦੀ ਕੁੜੀ ਉਸ ਨਾਲ ਵਿਆਹ ਦੇਵੇ। ਬਸ਼ੀਰ ਦੂਜਾ ਵਿਆਹ ਕਰਵਾਉਣਾ ਚਾਹੁੰਦਾ ਹੈ ਪਰ ਉਹ ਸੋਰਾਇਆ ਨੂੰ ਤਲਾਕ ਦੇਕੇ ਉਸਦਾ ਦਾਜ ਵਾਪਸ ਨਹੀਂ ਕਰ ਸਕਦਾ। ਉਹ ਸੋਰਾਇਆ ਨੂੰ ਕੁੱਟਦਾ ਮਾਰਦਾ ਹੈ ਪਰ ਸੋਰਾਇਆ ਆਪਣੀਆਂ ਦੋ ਕੁੜੀਆਂ ਤੇ ਦੋ ਮੁੰਡਿਆਂ ਲਈ ਸਭ ਸਹਿ ਲੈਂਦੀ ਹੈ।

ਹਾਸ਼ੇਮ ਪਿੰਡ ਦਾ ਹੀ ਇੱਕ ਵਾਸੀ ਹੈ ਅਤੇ ਉਸਦੀ ਪਤਨੀ ਦੀ ਮੌਤ ਹੋ ਜਾਂਦੀ ਹੈ। ਬਾਕੀ ਪਿੰਡ ਵਾਲਿਆਂ ਦੇ ਕਹਿਣ ਉੱਤੇ ਸੋਰਾਇਆ ਉਸਦੇ ਘਰ ਦੀ ਸਾਫ਼-ਸਫ਼ਾਈ ਅਤੇ ਰੋਟੀ-ਪਾਣੀ ਦਾ ਕੰਮ ਕਰਨ ਲੱਗ ਜਾਂਦੀ ਹੈ। ਹੁਣ ਉਸਨੂੰ ਆਪਣੇ ਪਤੀ ਤੋਂ ਪੈਸੇ ਮੰਗਣ ਦੀ ਜ਼ਰੂਰਤ ਨਹੀਂ।

ਬਸ਼ੀਰ ਪਿੰਡ ਦੇ ਮੌਲਵੀਂ ਨਾਲ ਮਿਲ ਕੇ ਸੋਰਾਇਆ ਨੂੰ ਮਰਵਾਉਣ ਦੀ ਸਕੀਮ ਬਣਾਉਂਦਾ ਹੈ। ਉਹ ਸੋਰਾਇਆ ਉੱਤੇ ਇਲਜ਼ਾਮ ਲਾਉਂਦਾ ਹੈ ਕਿ ਉਸਦੇ ਹਾਸ਼ੇਮ ਨਾਲ ਜਿਸਮਾਨੀ ਸੰਬੰਧ ਹਨ। ਇਸਲਾਮੀ ਸ਼ਰਾ ਮੁਤਾਬਕ ਦੋ ਗਵਾਹ ਹੋਣ ਉੱਤੇ ਸਜ਼ਾ ਦਿੱਤੀ ਜਾ ਸਕਦੀ ਹੈ। ਬਸ਼ੀਰ ਅਤੇ ਮੌਲਵੀਂ ਹਾਸ਼ੇਮ ਨੂੰ ਧੱਕੇ ਨਾਲ ਮਨਾ ਲੈਂਦੇ ਹਨ ਅਤੇ ਉਹ ਵੀ ਸੋਰਾਇਆ ਖ਼ਿਲਾਫ਼ ਗਵਾਹੀ ਦੇ ਦਿੰਦਾ ਹੈ।

ਸਾਰਾ ਪਿੰਡ ਸੋਰਾਇਆ ਨੂੰ ਸਜ਼ਾ ਦੇਣ ਲਈ ਤਿਆਰ ਹੋ ਜਾਂਦਾ ਹੈ। ਪੱਥਰ ਇਕੱਠੇ ਕੀਤੇ ਜਾਂਦੇ ਹਨ। ਸੋਰਾਇਆ ਦੇ ਅੱਧੇ ਸਰੀਰ ਨੂੰ ਮਿੱਟੀ ਵਿੱਚ ਦੱਬ ਦਿੱਤਾ ਜਾਂਦਾ ਹੈ ਅਤੇ ਫਿਰ ਇੱਕ-ਇੱਕ ਕਾਰਾਂ ਸਾਰਾ ਪਿੰਡ ਪੱਥਰ ਮਾਰ-ਮਾਰ ਕੇ ਉਸਨੂੰ ਮਾਰ ਦਿੰਦਾ ਹੈ।

ਹਵਾਲੇ

ਸ਼੍ਰੇਣੀ:ਅਮਰੀਕੀ ਫ਼ਿਲਮਾਂ